**ELŐTERJESZTÉS**

Tiszavasvári Város Önkormányzata

Képviselő-testületének

**2024. május 30-án tartandó rendkívüli ülésére**

**Az előterjesztés tárgya:** **Az Esélytér Intézményfenntartó Központ telephely engedélyezési kérelme**

**Mellékletek: -**

**Előterjesztés iktatószáma:** TPH/……/2024.

**Az előterjesztés előadója:** Szőke Zoltán polgármester

**Az előterjesztés témafelelőse:** Gazdagné dr Tóth Marianna önkormányzati és jogi osztályvezető

**A rendkívüli ülésen tárgyalt előterjesztéseket a bizottságok nem tárgyalják.**

**Az ülésre meghívni javasolt szervek, személyek:**

|  |  |  |
| --- | --- | --- |
| Orosz Ferenc Sándor | Esélytér Intézményfenntartó képviselője | eselyter.intezmenyfenntarto@gmail.com |
|  |  |  |
|  |  |  |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2024. május 29.

**Gazdagné dr Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr Tóth Marianna

**ELŐTERJESZTÉS**

**- a Képviselő-testülethez -**

**Az Esélytér Intézményfenntartó Központ telephely engedélyezési kérelméről**

**Tisztelt Képviselő-testület!**

1. **Az Esélytér Intézményfenntartó Központ 2024. május 28. napján kérelmet fogalmazott meg a Tiszavasvári Város Önkormányzata tulajdonában lévő 4440 Tiszavasvári, Iskola u. 2. szám alatti jelenleg még KLIK vagyonkezelésében lévő - korábban köznevelési feladatellátást biztosító - épület kapcsán.**

Az Életháló szervezetén belül az **Esélytér Intézményfenntartó végzi a köznevelési feladatok ellátásának koordinálását.** **Összesen nyolc iskolát működtet, köztük a Tiszavasváriban 2009 óta működő Magiszter Óvoda, Általános Iskola, Gimnázium, Művészeti Szakgimnázium, Technikum, Szakképző Iskola és Alapfokú Művészeti Iskolát**.

A Magiszter Középiskola minden feladatellátási helyén **speciális feladatok ellátására szakosodott.** Tiszavasváriban, a kidolgozott komplex programjának köszönhetően, a szociális és demográfiai helyzet miatt **hátrányos körülmények között élők segítését tűzte ki céljául.** Ennek keretén belül az óvodai ellátástól az **általános iskolai képzéseken keresztül a résszakképesítések és szakmák megszerzéséig, valamint a művészeti, tehetségkibontakoztató képzéseinek köszönhetően lát el kiemelkedően fontos feladatot** a város nyugati részén. A tanulókat nappali és esti munkarendben is segíti a felzárkóztatásban.

Munkájukat nagyban segíti, hogy **az intézmény a Magiszter Alapítvány fenntartásában működő tanodákkal szoros kapcsolatot ápol,** ezzel az együttműködéssel téve teljessé a felzárkóztató programot.

A település demográfiai adottságaiból és földrajzi sajátosságaiból fakadóan a keleti részen élő lakosság csak a központi oktatási intézményt tudja igénybe venni a gyermekek nevelése-oktatása tekintetében. **Ez jelentős távolságra helyezkedik el a lakóhelyüktől, amit orvosolni lehet azzal, ha a keleti részen fekvő, korábbi iskolaépület (Tiszavasvári, Iskola utca 2.) újra megnyitja kapuit a tanulni vágyó kisdiákok előtt.**

Ezt a feladatot a korábbi tapasztalatokból és az eddigi sikeres munkájukból adódóan szívesen vállalja fel a Magiszter Óvoda, Általános Iskola, Gimnázium, Művészeti Szakgimnázium, Technikum, Szakképző Iskola és Alapfokú Művészeti Iskola.

**A fenntartó az épületben legkorábban 2024. szeptember 1. napjától köznevelési feladatellátást kíván végezni, melyhez ingyenes használati jogot kér. Az engedélyeztetni kívánt alapfeladat általános iskolai oktatás 1-4. évfolyam. Az általános iskolában az Esélytér Intézményfenntartó a feladatellátást a fenntartó egyoldalú nyilatkozata alapján végzi. Így a működési engedély megszerzéséhez javaslom a használati jogviszony létesítését, azzal a feltétellel, hogy az épületben a megjelölt köznevelési feladatellátás a cél, így a hatályba lépés időpontja legkorábban az új telephelyre vonatkozó helyt adó működési engedély véglegessé válása. További feltétel, hogy a minisztérium az átszervezéshez hozzájárul.**

Az elmúlt időszakban a testület jóváhagyta a KLIK bejelentését, miszerint a köznevelési feladatellátás szünetelését követően vissza kívánja adni az épületet, így annak további hasznosításáról egyébként is dönteni szükséges.

**Jogszabályi háttér:**

**A lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi CCVI. törvény 12. §** (1) bekezdése értelmében:

**10. §** Egyházi jogi személy a bevett egyház és annak belső egyházi jogi személye.

**12. § (1) bekezdés**: A bevett egyház belső szabálya szerint **jogi személyiséggel rendelkező egysége, szervezete vagy intézménye jogi személy.**

**A köznevelési törvény 4. § 9. pontja értelmében:**

**9. fenntartó**: az a természetes vagy **jogi személy**, aki vagy amely a köznevelési feladat ellátására való **jogosultságot megszerezte vagy azzal rendelkezik**, **és a köznevelési intézmény működéséhez szükséges feltételekről gondoskodik.**

A fenntartónak tehát **az engedélyek megszerzésén kívül** az intézmény működéséhez szükséges **feltételekről is gondoskodni kell**, nevezetesen a **feladat ellátásához szükséges épületekkel is rendelkeznie kell.**

A **nemzeti vagyonról szóló 2011. évi CXCVI. törvény** (a továbbiakban: **Nvtv.**) **7. § (1)** bekezdésében foglaltak alapján a nemzeti vagyon alapvető rendeltetése **a közfeladat ellátásának biztosítása.**

**A Magyarország helyi önkormányzatairól szóló 2011. évi CLXXXIX. törvény** (**Mötv.)**

**Az Nvtv. 11. § (13)** bekezdésében foglaltak értelmében **nemzeti vagyon ingyenesen kizárólag közfeladat ellátása céljából, a közfeladat ellátáshoz szükséges mértékben hasznosítható,** valamint adhatóvagyonkezelésbe.

**Az Nvtv. 11. § (10)** bekezdésében foglaltak értelmében a nemzeti vagyon hasznosítására vonatkozó szerződés **csak természetes személlyel vagy átlátható szervezettel** köthető. A hasznosításra irányuló szerződés **határozatlan vagy legfeljebb 15 év határozott időre köthető, amely időszak egy alkalommal legfeljebb 5 évvel hosszabbítható** meg abban az estben, ha a hasznosításra jogosult valamennyi kötelezettségét szerződésszerűen, késedelem nélkül teljesítette.

**Az Nvtv. 3. §** (1) bekezdése értelmében: E törvény alkalmazásában

1. *átlátható szervezet:*

*a) …* az egyházi jogi személy, …

**A nemzeti vagyon tekintetében a versenyeztetésre vonatkozó szabályozást az Nvtv. előírásai tartalmazzák.**

**A hatályos vagyonrendelet** - 31/2013. (X.25.) önkormányzati rendelet(a továbbiakban: vagyonrendelet) **-** értelmében**:**

7.§ (1) bekezdése: „Az önkormányzati vagyon tulajdonjog átruházásához (elidegenítéséhez), kölcsönös átruházáshoz (csere), visszterhes megszerzéséhez, ingyenes megszerzéshez, **használat, hasznosítási jog átengedéséhez** az adott **vagyonelem forgalmi értékét** – a (2) bekezdésben foglalt kivétellel - **meg kell határozni.** A forgalmi érték megállapítása szempontjából a **képviselő-testület hivatala** **értékbecslése az irányadó,** mely **értékbecslés alapján megállapított forgalmi érték ÁFA** **nélküli értéken értendő**. Amennyiben a rendelkezési jog jogosultja indokoltnak tartja, a vagyon értékét forgalmi értékbecslővel állapíttatja meg. Sürgős esetben a polgármester a vagyon értékét forgalmi értékbecslővel állapítathatja meg.”

A vagyonrendelet11.§ (1) - (2) bekezdése értelmében: „11. § (1) A **bruttó 25 millió forint értékű és azt meghaladó vagyont –** ha a törvény kivételt nem tesz – csak – **az 5. mellékletben foglalt versenyeztetési szabályzat szerinti - versenyeztetés – nyilvános, indokolt esetben zártkörű pályázat - útján,** az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával **lehet hasznosítani.**

(2) A bruttó 25 millió forintos forgalmi értékhatárt nem meghaladó vagyont – az 5. mellékletben foglalt versenyeztetési szabályzat szerinti – versenyeztetés – nyilvános, indokolt esetben zártkörű pályázat – útján, vagy a bérlő közvetlen kijelölésével lehet hasznosítani.”

**A nemzeti vagyon tekintetében a versenyeztetés mellőzésére vonatkozó szabályozás az Nvtv. 11. §** (17) bekezdése értelmében: „**Mellőzhető a versenyeztetés** abban az esetben, ha a hasznosítás

*a)* államháztartási körbe tartozó szervezet,

*b)* jogszabályban előírt **állami vagy önkormányzati feladatot ellátó gazdálkodó szervezet, vagy**

*c)* államháztartási körbe tartozó szervezet vagyonkezelésében lévő, az állam vagy a helyi önkormányzat tulajdonában álló lakások tekintetében a vagyonkezelő szervezettel foglalkoztatásra irányuló jogviszonyban álló személyek javára történik.

**Az Nvtv. 3. §** (1) bekezdés 3a. pontja értelmében **gazdálkodó szervezet**: a polgári perrendtartásról szóló törvény szerinti gazdálkodó szervezet.

**A polgári perrendtartásról szóló 2016. évi CXXX. törvény 7. § (6) bekezdése** értelmében: **gazdálkodó szervezet**: … az egyesület …

**A lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló 2011. évi CCVI. törvény 9/A. §** (1) bekezdése értelmében: **A vallási tevékenységet végző szervezet olyan egyesület**, amelynek tagjai azonos hitelveket valló természetes személyek, és amelynek alapszabályában meghatározott célja vallási tevékenység végzése.

(2) **A vallási tevékenységet végző szervezetre az egyesületre vonatkozó szabályokat** **az e törvényben meghatározott eltérésekkel kell alkalmazni.**

1. **Az Esélytér Intézményfenntartó Központ kérelme kiterjed továbbá, az óvoda, mint köznevelési feladatellátás tekintetében az önkormányzattal megkötött határozott időre - 2024. augusztus 31. napjáig – szóló szerződés további 5 évvel történő meghosszabbítására.**

**Ennek érdekében a lejárat előtt dönteni szükséges a módosításról.**

A **nemzeti köznevelésről szóló 2011. évi CXC. törvény** (továbbiakban: **Köznevelési törvény**) 84. § (7) bekezdés értelmében a megállapodás elfogadására **május 31. napjáig kerülhet sor:**

„84. § (7) **A fenntartó**, a tankerületi központ, valamint az állami felsőoktatási intézmény által fenntartott intézmény esetében az oktatásért felelős miniszter **legkésőbb az intézkedés tervezett végrehajtása éve májusának utolsó munkanapjáig hozhat döntést**.

***a)* a nevelési-oktatási intézmény fenntartói jogának átadásával,**

*b)* a nevelési-oktatási intézmény átalakításával, amely történhet:

*ba)* egyesítéssel, amely lehet beolvadás vagy összeolvadás,

*bb)* szétválasztással, amely lehet különválás vagy kiválás,

*c)* a nevelési-oktatási intézmény megszüntetésével,

*d)*[*\**](https://net.jogtar.hu/jogszabaly?docid=A1100190.TV#lbj466idbbe0)a nevelési-oktatási intézmény átszervezésével

**kapcsolatban.”**

**Kérem tisztelt képviselő-testületet az előterjesztés megtárgyalni a határozat tervezetet elfogadni szíveskedjen.**

**Tiszavasvári 2024. 05.29.**

**Szőke Zoltán**

**polgármester**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2024.(V.30.) Kt. számú**

**határozata**

**Az Esélytér Intézményfenntartó Központ telephely engedélyezési kérelméről**

Tiszavasvári Város Önkormányzata Képviselő-testülete „**Az Esélytér Intézményfenntartó Központ telephely engedélyezési kérelméről” szóló előterjesztéssel kapcsolatban** az alábbi határozatot hozza:

1. **Dönt arról, hogy az Esélytér Intézményfenntartó Központ** (4400 Nyíregyháza, Csillag utca 3. sz.) 2024. május 28. napján benyújtott, a Tiszavasvári Város Önkormányzata tulajdonában lévő **4440 Tiszavasvári, Iskola u. 2. szám alatti épületére vonatkozó - jelen határozat 1. melléklete szerinti – telephely engedély kérelmét általános iskolai köznevelési feladatellátás céljából támogatja**.

A jelen határozat **2. mellékletében foglalt használati szerződést elfogadja.**

1. **Dönt arról, hogy Tiszavasvári Város Önkormányzata, az Esélytér Intézményfenntartó** (4400 Nyíregyháza, Csillag utca 3. sz.), és a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola** (4031 Debrecen, Wesselényi utca 4/b) között létrejött, 2019. május 15. napján kelt **köznevelési megállapodás** határidejét 5 éves határozott idővel **2029. augusztus 31. napjáig meghosszabbítja, melyet a jelen határozat 3. melléklet szerinti tartalommal elfogad.**
2. **Dönt arról, hogy a Tiszavasvári Város Önkormányzata, az Esélytér Intézményfenntartó** (4400 Nyíregyháza, Csillag utca 3. sz.) között létrejött, 2019. május 21. napján kelt óvodai nevelés céljára biztosított használati szerződés határidejét **2029. augusztus 31 napjáig meghosszabbítja, melyet a jelen határozat 4. melléklete szerinti tartalommal elfogad.**
3. Felkéri a polgármestert, hogy a döntésről tájékoztassa a **Nyíregyházi Tankerületi Központot, valamint az Esélytér Intézményfenntartót.**

**Határidő: azonnal, esedékességkor Felelős: Szőke Zoltán**

**polgármester**

1. **melléklet**

**HASZNÁLATI SZERZŐDÉS**

mely létrejött

egyrészről:

Név: Tiszavasvári Város Önkormányzata

Székhely: 4440 Tiszavasvári, Városháza tér 4.

Adószáma: 15732468-2-15

Képviseli: Szőke Zoltán polgármester

továbbiakban: **Használatba adó**

másrészről

Név: Magiszter Óvoda, Általános Iskola, Gimnázium, Művészeti Szakgimnázium, Technikum, Szakképző Iskola és Alapfokú Művészeti Iskola

Székhely: 4024 Debrecen, Wesselényi u. 4/b

Adószáma: 18568844-1-09

Képviseli: Demeterné Berencsi Tünde

továbbiakban: **Használatba vevő**

**harmadrészről**

Név: Esélytér Intézményfenntartó

Székhely: 4400 Nyíregyháza, Csillag u.3.

Adószáma: 18742428-1-15

Képviseli: Orosz Ferenc Sándor

továbbiakban: Intézményfenntartó

1. **A Szerződés tárgya:**
2. Használatba adó kizárólagos tulajdonában van az alábbi ingatlan: **4440 Tiszavasvári, Iskola u. 2. (992 hrsz., kivett általános iskola művelési ág )** Az ingatlanon az alábbi felépítmények találhatóak: iroda épület, üzemépület./ Használatba adó kijelenti, hogy a szerződés tárgyát képező ingatlan használatba adására jogosult, az ingatlan vonatkozásában nincs harmadik személynek olyan joga, amely a használatba adást kizárná vagy korlátozná.
3. Az 1. pontban megnevezett ingatlan **használati** szerződésben megnevezett részeit Használatba adó Használatba vevő használatába adja **2024. szeptember 1. napjától kezdődő 5 év időtartamra 2029. augusztus 31. napjáig köznevelési alapfeladat ellátása céljából.** Az ingatlan birtokba vételéről átadás-átvételi jegyzőkönyv készül. A szerződés hatályba lépésének feltétele a véglegessé vált működési engedély, mint telepengedély, köznevelési feladatellátásra vonatkozóan az 1. pontban megjelölt ingatlanra.
4. **Használatba vevő jogai és kötelezettségei:**
5. A használatba adott ingatlant jelen szerződésben meghatározott, köznevelési alapfeladat (általános iskolai nevelés-oktatás, gimnáziumi nevelés-oktatás, alapfokú művészetoktatás, fejlesztő nevelés-oktatás) ellátása céljából hasznosítja. **Ehhez szükséges engedélyekkel rendelkezik.**
6. Használatba vevő gondoskodik a használatba adott ingatlan karbantartásáról, állagmegóvásáról a használat ideje alatt.
7. A használatba adott ingatlanhoz fűződő közterheket a Használatba vevő fizeti jelen szerződés hatálybalépésének napjától.
8. **Használatba vevő a használatba adott ingatlan, mint köznevelési intézmény működtetésének teljes költségét viseli** (pld. közüzemi költségek, intézményi működtetés személyi és dologi költségei, stb.) a birtokbavételtől. Szerződő felek birtokbavétel napján közösen leolvassák az ingatlanhoz tartozó közüzemi órák állását, továbbá a birtok-átruházási jegyzőkönyvben rögzítik a felek által jelentősnek tartott egyéb körülményeket.
9. A Használatba vevő a használatba adott ingatlan használatából, működtetéséből származó bevételeit, illetve közvetlen költségeit és ráfordításait **elkülönítetten köteles nyilvántartani** oly módon, hogy az a saját vagyonnal folytatott tevékenységeiből származó bevételeitől, költségeitől és ráfordításaitól egyértelműen elhatárolható legyen.
10. A Használatba vevő jogosult és köteles a használatba adott ingatlant a **rendes gazdálkodás szabályainak megfelelően, a jó gazda gondosságával** birtokolni, használni, a vagyon hasznait szedni.
11. A Használatba vevő a használatba adott ingatlant fenyegető veszélyről és a bekövetkezett kárról, vagyont érintő lényeges változásokról haladéktalanul, de legkésőbb a változás bekövetkezésétől számított 5 napon belül értesíteni a Használatba adót. Köteles haladéktalanul értesíteni a Használatba adót a használatba adott ingatlannal kapcsolatosan a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt jogai gyakorlásában harmadik személy akadályozza. Az értesítés elmaradása vagy késedelme miatt bekövetkezett kárt, illetve költségnövekedést a Használatba vevő köteles viselni.
12. A Használatba vevő köteles tűrni, hogy a Használatba adó veszély elhárítására, a kár következményeinek megszüntetésére a szükséges intézkedéseket megtegye.
13. A Használatba vevő köteles tűrni a használattal kapcsolatos ellenőrzéseket, és az ellenőrzésekben közreműködni, az előírt beszámolási kötelezettséget teljesíteni.
14. A Használatba vevő a **használatba adott ingatlant nem idegenítheti el, valamint nem terhelheti meg, vállalkozási tevékenységre nem használhatja, biztosítékul nem adhatja**.
15. A Használatba vevő köteles a használatba adott ingatlannal kapcsolatos tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltakat betartani és felel azok betartatásáért. Az ingatlan vagyon őrzése a Használatba vevő kötelessége.
16. **Használatba adó jogai és kötelezettségei:**
17. A Használatba adó használatba adja Használatba vevőnek az I.1. pontban megnevezett ingatlan használati szerződésben meghatározott részét **a jelen szerződésben megjelölt időtartamra időtartamra köznevelési alapfeladat ellátása céljából.**
18. Használatba adó hozzájárulását adja ahhoz, hogy Használatba vevő a jelen szerződés tárgyát képező ingatlant vagy annak bármely helyiségét további használatba adja egyéb intézményeinek oktatási, sport, művészeti tevékenység céljára úgy, hogy az a köznevelési feladat ellátását nem veszélyeztetheti.
19. **Szerződés megszüntetése, felmondása:**
20. Jelen megállapodás közös megegyezéssel megszüntethető.
21. Jelen szerződést bármelyik fél felmondással, a másik félhez intézett írásbeli jognyilatkozattal indokolási kötelezettség mellett megszüntetheti úgy, hogy a felmondást a nevelési év kezdetét megelőző naptári év augusztus 31-ig lehet megtenni a következő nevelési évre vonatkozóan.
22. A Használatba adó a Használatba vevőtől követelheti a használatba adott vagyon rendeltetés-, illetve szerződésellenes használatának megszüntetését. Ha a Használatba vevő a rendeltetés-, illetve szerződésellenes használatot- a Használatba adó felhívásra ellenére- tovább folytatja, nem szünteti meg, úgy a szerződés azonnali felmondásának van helye.
23. Használatba adó kötelezettséget vállal arra, hogy amennyiben az 5 éves határozott időtartam leteltét megelőzően felmondja jelen használati szerződést, úgy a Használatba adó köteles Használatba vevő részére olyan ingatlant biztosítani, amely alkalmas jelen szerződés szerinti köznevelési alapfeladatok ellátására. Ez alól kivétel, ha a felmondási ok az Intézményfenntartó, vagy a használatba vevő érdekkörében felmerülő szerződésszegés, kötelezettségszegés, engedélyek, jogosultság hiánya vagy jogszabályi előírásoknak való megfelelés.
24. Használatba adó kijelenti, hogy Használatba vevő részére hozzájárulását adja ahhoz, hogy az I.1 pontban megnevezett ingatlant székhelyként, telephelyként vagy tagintézményként feltüntethesse.
25. **A szerződés módosítása:**
26. A szerződés kizárólag írásban, közös megegyezéssel lehet módosítani.
27. Felek nem tekintik a szerződés módosításának a hivatalosan nyilvántartott adataikban, így különösen a székhelyében, képviselőiben, bankszámlaszámában, illetve fax vagy telefonszámában bekövetkező változást, továbbá a szerződéskötés és teljesítés során a kapcsolattartók adataiban bekövetkező változást. Az említett változásokról az érintett fél a másik felet – az eset körülményeitől függően- vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.
28. **A szerződés megszüntettetése/megszűnése esetén irányadó eljárás:**
29. A Használatba vevő a használati joga megszűnése esetén, a megszűnés napjától számított 30 napon belül – figyelemmel az ellátásra irányadó jogszabályi kötelezettségek teljesítésére – köteles az ingatlant kiüríteni és azt rendeltetésszerű használatra alkalmas állapotban a Használatba adó részére visszaadni.
30. Amennyiben a Használatba vevő az ingatlant az előírt határidőig nem hagyja el, a Használatba adó jogosult a helyiségeket birtokba venni, a helyiségekben található ingóságokról két tanúval hitelesített leltárt készíteni, és a Használatba vevőt az ingóságok 8 napon belüli elszállítására írásban felszólítani.
31. **Egyéb rendelkezések:**
32. A jelen szerződésben nem szabályozott kérdésekben elsősorban a Ptk. rendelkezései az irányadóak.
33. Minden értesítés és egyéb közlés, melyet jelen szerződés alapján meg kell, vagy meg lehet tenni írásban teendő meg.
34. Szerződő felek a szerződést együttesen elolvasták, és a közös értelmezést követően, mint akaratukkal mindenben megegyezőt aláírták.
35. Jelen megállapodást Tiszavasvári Város Önkormányzata **Képviselő-testülete …/2024. (V.30.) Kt. számú határozatával hagyta jóvá.**

Tiszavasvári, 2024. május ……..

**………………………….. ………………………..**

**Használatba adó Használatba vevő**

**Szőke Zoltán polgármester Orosz Ferenc Sándor képviselő**

**Tiszavasvári Város Önkormányzata Esélytér Intézményfenntartó**

**2.melléklet**

**KÖZNEVELÉSI SZERZŐDÉS MÓDOSÍTÁSA**

mely létrejött

egyrészről:

Név: **Tiszavasvári Város Önkormányzata**

Székhely: 4440 Tiszavasvári, Városháza tér 4.

Adószáma: 15732468-2-15

Képviseli: Szőke Zoltán polgármester

továbbiakban: **önkormányzat**

**másrészről**

Név: **Esélytér Intézményfenntartó**

Székhely: 4400 Nyíregyháza, Csillag u.3.

Adószáma: 18742428-1-15

Képviseli: ………………………….

továbbiakban: **Intézményfenntartó**

harmadrészről

Név: **Magiszter Óvoda, Általános Iskola, Gimnázium, Művészeti Szakgimnázium, Technikum, Szakképző Iskola és Alapfokú Művészeti Iskola**

Székhely: 4024 Debrecen, Wesselényi u. 4/b

Adószáma: 18568844-1-09

Képviseli: Demeterné Berencsi Tünde

továbbiakban: **Intézmény**

* továbbiakban Önkormányzat, Intézményfenntartó és Intézmény együtt Felek - között az alábbi helyen és időben a következő tartalommal:

1. **A köznevelési szerződés előzményei**

Az Önkormányzat és a Magyarországi Magiszter Alapítvány (továbbiakban: Alapítvány) között 2009. május 28-án közoktatási megállapodás jött létre, a Tiszavasváriban működő, az Alapítvány fenntartásában lévő Intézmény közoktatási feladatait illetően. A megállapodás tíz éves időtartamra került megkötésre, és **2019. augusztus 31. napján hatályát veszti**.

Az Alapítvány és az Esélytér Intézményfenntartó között létrejött megállapodás alapján a fenntartói jogokat az **Esélytér Intézményfenntartó 2019. szeptember 1. dátummal átvette, mely megállapodás 2024. augusztus 31. napjával megszűnik.**

A határozott idő elteltét megelőzően Felek jelen megállapodásban 2029. augusztus 31. napjáig tartó határozott időtartamra meghosszabbítják a szerződés határidejét.

1. **Felek a közöttük 2019. május 12. napján létrejött Tiszavasvári Város Önkormányzata Képviselő-testülete 168/2019. (V.14.) Kt. számú határozatával jóváhagyott köznevelési megállapodás 3.1. pontját az alábbiak szerint módosítják:**

Eredeti szövegrész:

*„3. A köznevelési szerződés időtartama:*

*3.1 A köznevelési szerződést a Felek 2019. szeptember 1. napjától – 2024. augusztus 31. napjáig terjedő, határozott időtartamra kötik.”*

**Módosított szövegrész:**

**„3. A köznevelési szerződés időtartama:**

***3.1 A köznevelési szerződést a Felek 2019. szeptember 1. napjától – 2024. augusztus 31. napjáig terjedő, határozott időtartamra kötötté, mely határidőn belül a szerződés időtartamát 2029. augusztus 31. napjáig hosszabbítják meg.”***

1. **Felek a közöttük 2019. május 12. napján létrejött Tiszavasvári Város Önkormányzata Képviselő-testülete 168/2019. (V.14.) Kt. számú határozatával jóváhagyott köznevelési megállapodás 3.2. pontját az alábbiak szerint módosítják:**

Eredeti szövegrész:

*„3.2 Tiszavasvári Város Önkormányzata Képviselő-testület 169/2019. (V.14.) Kt. számú határozatával elfogadott* ***külön megállapodás keretében biztosítja*** *az Önkormányzat tulajdonában álló, tiszavasvári 2699/1 hrsz alatt felvett, 2686/2 alapterületű, óvoda megnevezésű, Petőfi u. 4. szám alatti, illetve a 2708 hrsz alatti, ……. alapterületű, óvoda megnevezésű, Petőfi u. 24. szám alatti* ***ingatlanok kizárólagos használatát****.”*

**Módosított szövegrész:**

*„3.2 Tiszavasvári Város Önkormányzata Képviselő-testület* ***…../2024 (V.30.) Kt. számú határozatával*** *elfogadott* ***külön megállapodás keretében biztosítja*** *az Önkormányzat tulajdonában álló, tiszavasvári* ***2699/1 hrsz, 2686/2. hrsz és a 2708 hrsz-ú , a valóságban a 4440 Tiszavasvári Petőfi S. u. 8. Petőfi S. u. 24. Kossuth u. 76. szám*** *alatti* ***ingatlanok kizárólagos használatát****.”*

5. A köznevelési megállapodás egyebekben változatlan tartalommal fenntartják.

6.Jelen szerződésben nem szabályozott kérdésekben **a köznevelési törvény és a Polgári Törvénykönyv rendelkezései az irányadók.**

**7. Jelen megállapodást** *Tiszavasvári Város Önkormányzata Képviselő-testület* ***…../2024 (V.30.) Kt. számú határozatával hagyta jóvá.***

8. Alulírott szerződő felek jelen szerződést, mint akaratukkal mindenben egyezőt, jóváhagyólag aláírták.

Tiszavasvári, 2024. ……………... Nyíregyháza, 2024. ………………………...

Debrecen, 2024. ………………………..

**Szőke Zoltán …………………………….**

polgármester képviselő

**Tiszavasvári Város Önkormányzata Esélytér Intézményfenntartó**

**………………..**

**Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola**

**3.melléklet**

**HASZNÁLATI SZERZŐDÉS MÓDOSÍTÁSA**

mely létrejött a Tiszavasvári Város Önkormányzata Képviselő-testületének **…/2024. (V.30.) Kt. számú határozata alapján**

egyrészről

Név: **Tiszavasvári Város Önkormányzata**

Székhely: 4440 Tiszavasvári, Városháza tér 4.

Képviseli: Szőke Zoltán polgármester

a továbbiakban: **Használatba adó**

másrészről

Név: **Esélytér Intézményfenntartó**

Székhely: 4400 Nyíregyháza, Csillag u.3.

Adószáma: 18742428-1-15

Képviseli: ………………………….

a továbbiakban: **Használatba vevő**

között alulírott helyen és napon a következő feltételek szerint:

**I. Előzmények:**

A Képviselő-testület a …../2024. (V.30.) Kt. számú határozatával jóváhagyta **az Esélytér Intézményfenntartóval** (székhelye: 4440 Nyíregyháza, Csillag utca 3. képviseli: Nemes Ágnes) **kötött köznevelési megállapodás 2029. augusztus 31. napjáig történő meghosszabbítását az Esélytér Intézményfenntartó fenntartásában lévő óvodai nevelés vonatkozásában.**

Fentiek alapján az **Alapítvány valamennyi telephelye és alapfeladata vonatkozásában** a - működési engedély jogerőre emelkedésétől – határozatlan időre szólóan az **Esélytér Intézményfenntartó veszi át a fenntartói feladatokat, a fenntartáshoz szükséges személyi és tárgyi feltételekkel együtt.**

Az engedélyezési eljáráshoz szükséges, hogy **az önkormányzat a feladatellátáshoz szükséges épületek használati jogát biztosítsa.** A 65/2019. (II.28.) mellékleteként elfogadott – 2019. február 20. napján felek által aláírt - háromoldalú **együttműködési megállapodásban rögzítésre került**, hogy amennyiben az Esélytér Intézményfenntartó az óvoda tekintetében az önkormányzattal, az általános iskola tekintetében pedig az oktatásért felelős miniszterrel **köznevelési szerződést köt**, az **önkormányzat biztosítja az intézményfenntartó számára a feladatellátáshoz szükséges ingatlanok térítésmentes használatát.**

**Tekintettel arra, hogy a használati szerződés határozott időre jött létre felek a 2024. augusztus 31. napján lejáró szerződés további határozott időre történő meghosszabbításáról döntöttek.**

1. **Felek a közöttük 2019. május 21. napján létrejött Tiszavasvári Város Önkormányzata Képviselő-testülete 169/2019. (V.14.) Kt. számú határozatával jóváhagyott használati szerződés 2.1. pontját az alábbiak szerint módosítják:**

*Eredeti szövegrész:*

*„II.1. A Használatba adó tulajdonában lévő tiszavasvári*

* *2699/1 helyrajzi számú, valóságban* ***4440******Tiszavasvári, Petőfi S. u. 8.*** *sz. alatti, általános iskola,*
* *2686/2 helyrajzi számú, valóságban* ***4440******Tiszavasvári, Petőfi S. u. 24.*** *sz. alatti általános iskola ~~és óvoda~~,*
* *2708 helyrajzi számú, valóságban* ***4440******Tiszavasvári, Kossuth u. 76.*** *szám alatti általános iskola*

*megnevezésű ingatlanokat – az ingatlanokban végzett* ***köznevelési feladatellátásra vonatkozó köznevelési szerződés hatálybalépésétől*** *(2019. július 4. napjától)* ***5 év határozott időre****, jelen szerződésben foglalt feltételekkel a Használatba Vevő* ***ingyenes******használatába adja****, a* ***Használatba Vevő pedig ingyenesen használatba veszi.***

***…”***

**Módosított szövegrész:**

**„II.1.** *Használatba adó tulajdonában lévő tiszavasvári*

* *2699/1 helyrajzi számú, valóságban* ***4440******Tiszavasvári, Petőfi S. u. 8.*** *sz. alatti, általános iskola,*
* *2686/2 helyrajzi számú, valóságban* ***4440******Tiszavasvári, Petőfi S. u. 24.*** *sz. alatti általános iskola*
* *2708 helyrajzi számú, valóságban* ***4440******Tiszavasvári, Kossuth u. 76.*** *szám alatti általános iskola*

*megnevezésű ingatlanokat – az ingatlanokban végzett* ***köznevelési feladatellátásra vonatkozó köznevelési szerződés hatálybalépésétől*** *(2019. július 4. napjától)* ***5 év határozott időre****, az alapszerződésben foglalt feltételekkel a Használatba Vevő* ***ingyenes******használatába adta****, a* ***Használatba Vevő pedig ingyenesen használatba vette.***

***Felek a megjelölt határidőn belül a szerződés időtartamát 2029. augusztus 31. napjáig hosszabbítják meg.”***

2. A köznevelési megállapodás egyebekben változatlan tartalommal fenntartják.

**3. Jelen megállapodást** *Tiszavasvári Város Önkormányzata Képviselő-testület* ***…../2024 (V.30.) Kt. számú határozatával hagyta jóvá.***

4. Alulírott szerződő felek jelen szerződést, mint akaratukkal mindenben egyezőt, jóváhagyólag aláírták.

Tiszavasvári, 2024. ……………... Nyíregyháza, 2024. ………………………...

…………………………………… ..………………………………………..

**Tiszavasvári Város Önkormányzata Esélytér Intézményfenntartó**

**Használatba adó Használatba vevő**

**képv.: Szőke Zoltán polgármester képv.: ……………………..**